arnastofnun/IGC-2024 huggingface dataset:
Tímabelti

Tímabelti eru afmörkuð svæði á Jörðinni sem hafa samræmdan tíma (kallaður staðartími), áður fyrr var sólartími notaður en með tilkomu fjarskipta og bættra samgangna varð þörfin ljós fyrir að samræma tímann yfir stærri svæði. Tímabeltin eru gjarnan miðuð við lengdargráður þar sem hvert tímabelti nær yfir 15 gráður (360 / 24 = 15), þessi sipting er notuð á sjó og í háloftunum. Á landi eru mörk tímabelta hinsvegar yfirleitt látin fylgja landamærum og mörkum héraða til hagræðis fyrir íbúana. Kína er til dæmis allt í sama tímabeltinu þó að það teygi sig yfir 5 tímabelti, Rússlandi hinsvegar er skipt í 11 tímabelti.

Tímabeltin eru öll reiknuð út frá UTC tíma en hann er miðaður við núllbaug sem liggur í gegnum Greenwich stjörnuathugunarstöðina í London, Englandi.

Listi yfir lönd eftir tímabeltum.

UTC−12:00.

Nota ekki sumartíma:

UTC−11:00.

Nota ekki sumartíma:

UTC−10:00.

Nota ekki sumartíma:

Nota sumartíma:

UTC−09:30.

Nota ekki sumartíma:

UTC−09:00.

Nota ekki sumartíma:

Nota sumartíma:

UTC−08:00.

Nota ekki sumartíma:

Nota sumartíma:

UTC−07:00.

Nota ekki sumartíma:

Nota sumartíma:

UTC−06:00.

Nota ekki sumartíma:

Nota sumartíma:

UTC−05:00.

Nota ekki sumartíma:

Nota sumartíma:

UTC−04:00.

Nota ekki sumartíma:

Nota sumartíma:

UTC−03:30.

Nota ekki sumartíma:

UTC−03:00.

Nota ekki sumartíma:

Nota sumartíma:

UTC−02:00.

Nota ekki sumartíma:

UTC−01:00.

Nota ekki sumartíma:

Nota sumartíma:

UTC±00:00.

Nota ekki sumartíma:

Nota sumartíma:

UTC+01:00.

Nota ekki sumartíma:

Nota sumartíma:

UTC+02:00.

Nota ekki sumartíma:

Nota sumartíma:

UTC+03:00.

Nota ekki sumartíma:

UTC+03:30.

Nota sumartíma:

UTC+04:00.

Nota ekki sumartíma:

UTC+05:00.

Nota ekki sumartíma:

UTC+05:30.

Nota ekki sumartíma:

UTC+05:45.

Nota ekki sumartíma:

UTC+06:00.

Nota ekki sumartíma:

UTC+06:30.

Nota ekki sumartíma:

UTC+07:00.

Nota ekki sumartíma:

UTC+08:00.

Nota ekki sumartíma:

UTC+09:00.

Nota ekki sumartíma:

UTC+09:30.

Nota ekki sumartíma:

Nota sumartíma:

UTC+10:00.

Nota ekki sumartíma:

Nota sumartíma:

UTC+10:30.

Nota sumartíma:

UTC+11:00.

Nota ekki sumartíma:

Nota sumartíma:

UTC+12:00.

Nota ekki sumartíma:

Nota sumartíma:

UTC+12:45.

Nota sumartíma:

UTC+13:00.

Nota ekki sumartíma:

Nota sumartíma:

UTC+14:00.

Nota ekki sumartíma:
Efsta deild karla í knattspyrnu 1932

Árið 1932 var Íslandsmótið í knattspyrnu haldið í 21. skipti. KR vann sinn 8. titil. Fimm lið tóku þátt; KR, Fram, Víkingur, Valur og ÍBA.

Töfluyfirlit.

"Allir leikirnir voru leiknir á Melavellinum

Skoruð voru 30 mörk, eða 3,0 mörk að meðaltali í leik.

Heimild.

http://www.rsssf.com/tablesi/ijshist.html
Efsta deild karla í knattspyrnu 1939

Árið 1939 var Íslandsmótið í knattspyrnu haldið í 28. skipti. Fram vann sinn 11. titil. Fjögur lið tóku þátt; KR, Fram, Víkingur og Valur.

Töfluyfirlit.

"Allir leikirnir voru leiknir á Melavellinum

Þetta var í fyrsta og eina skiptið sem að lið varð Íslandsmeistari með neikvæða markatölu.

Skoruð voru 18 mörk, eða 3,0 mörk að meðaltali í leik.

Heimild.

http://www.rsssf.com/tablesi/ijshist.html
Efsta deild karla í knattspyrnu 1945

Árið 1945 var Íslandsmótið í knattspyrnu haldið í 34. skipti. Valur vann sinn 11. titil. Fjögur lið tóku þátt; KR, Fram, Víkingur og Valur.

Töfluyfirlit.

"Allir leikirnir voru leiknir á Melavellinum

Skoruð voru 27 mörk, eða 4,50 mörk að meðaltali í leik.

Heimild.

http://www.rsssf.com/tablesi/ijshist.html
Efsta deild karla í knattspyrnu 1949

Árið 1949 var Íslandsmótið í knattspyrnu haldið í 38. skipti. KR vann sinn 12. titil. Fimm lið tóku þátt; KR, Fram, Víkingur, ÍA og Valur.

Vegna þess að KR og Fram voru efst, jöfn að stigum, þurftu liðin að spila úrslitaleik um Íslandsmeistaratitilinn. Leikurinn fór svo:

Töfluyfirlit.

"Allir leikirnir voru leiknir á Melavellinum

Heimild.

http://www.rsssf.com/tablesi/ijshist.html
Svarta María (aðgreining)

Heitið Svarta María er haft um:
Alzheimer-sjúkdómur

Alzheimer-sjúkdómur er þrálátur hrörnunarsjúkdómur sem lýsir sér meðal annars í minnisleysi, skapsveiflum, missi á orðaforða og ruglingi og hrjáir um 25 milljón manns í heiminum. Meðallífslíkur fólks eftir greiningu eru þrjú til tíu ár Ekki er til nein lækning við Alzheimer og allar fáanlegar meðferðir, sem telja aðeins fjögur samþykkt lyf og óífarandi meðferðir sem og líkamlegar æfingar, minnisæfingar, draga aðeins tímabundið úr einkennum Alzheimer og geta jafnframt skapað óæskilegar aukaverkanir.

Einkenni.

Stig Alzheimer.

Framgangi sjúkdómsins er skipt í fjóra hluta, þar sem tekið er tillit til mynsturs í hegðun, hugsun og líðan.

Kenningar um orsakir.

Kenning Amyloid Beta.

Samkvæmt kenningu um Amyloid útfellingar orsakast Alzheimer af útfellingum og uppsöfnun af amyloid beta (Aβ) skellum utan um taugafrumur og veldur eitrunaráhrifum. Önnur meinafræðileg einkenni Alzheimer sem og taugaþráðaflækjur (e. neurofibrillary tangles) innan í taugafrumum, minnkuð virkni átfrumna, frumudauði, æðskemmdir og vitglöp orsakist af uppsöfnun Aβ skellna. Krufningar á heila Alzheimer-sjúklinga hafa sýnt fram á óeðlilegrar uppsöfnunar af Aβ skellum og taugaþráðaflækjum og að magn og dreifð skellnanna og taugaþráðaflækjanna hefur háa fylgni við framrás sjúkdómsins. Þessi kenning er þó ekki staðfest en fræðimenn deila um hvort Aβ skellur sé í raun orsök Alzheimer, en lyfjameðferðir sem minnka Aβ skellur í heila virðast ekki minnka einkenni Alzheimer.

Kenning Tau próteina.

Kenningin um hlutverk Tau próteina leggur til að umbreyting á tau próteinum innan í taugafrumum valdi taugaþráðaflækjum sem þaðan af veldur eitrun og taugafrumudauða.
Arezzo

Arezzo er borg í Toskanahéraði á Ítalíu og höfuðstaður samnefndrar sýslu. Íbúar voru rétt rúmlega 90 þúsund talsins árið 2012. Hún stendur á hæð sem rís upp af flóðsléttu Arnófljóts. Etrúrar stofnuðu borgina, en Rómverjar lögðu hana undir sig árið 311 f.Kr.
Elsa Beskow-verðlaunin

Elsa Beskow-verðlaunin eru listaverðlaun veitt af félagi sænskra bókasafnsfræðinga þeim myndskreytara barnabóka sem þykir standa upp úr á ári hverju. Verðlaunin voru fyrst veitt árið 1958 en þá hlaut verðlaunin finnsk-sænski höfundurinn Tove Jansson fyrir bók sína "Vetrarundur í Múmíndal".

Verðlaunaféð eru 25.000 sænskar krónur.
Karius og Baktus (hljómplata)

Karius og Baktus er 45-snúninga hljómplata með leikriti Thorbjörns Egners, gefin út af SG - hljómplötum árið 1965.

Barnaleikrit í fjórum þáttum.

Þýðing:

Flytjendur:

Sögumaður:

Tónlist:

Hljómsveitarstjóri:
Super Bowl XL

Super Bowl XL var 40. Super Bowl leikur NFL deildarinnar. Þann 5. febrúar 2006 mættu meistarar AFC deildarinnar, Pittsburgh Steelers, meisturum NFC deildarinnar, Seattle Seahawks í Detroit í Michigan. Pittsburgh Steelers sigruðu Seattle Seahawks 21 - 10 þar sem að Hines Ward, var valinn verðmætasti leikmaður úrslitakeppninnar.
Ólafur Teitur Guðnason

Ólafur Teitur Guðnason (fæddur 2. október 1973) er íslenskur blaðamaður. Hann gekk í Verslunarskólann og tók þá þátt í Morfís, þá þýddi hann einnig leikrit Verslunarskólans The Wall, eftir Roger Waters, sem sýnt var í Háskólabíó árið 1995. Síðar var hann fréttamaður á Ríkisútvarpinu, blaðamaður hjá DV og svo hjá Viðskiptablaðinu. Hann var um skeið þáttastjórnandi Sunnudagsþáttsins á Skjá einum. Ólafur ritstýrði með Gísla Marteini Bók aldarinnar og er höfundur bókanna "Fjölmiðlar 2004", "Fjölmiðlar 2005," "Fjölmiðlar 2006" og "Fjölmiðlar 2007" þar sem hann leitast við að greina fréttaumfjöllun íslenskra fjölmiðla með gagnrýnu hugarfari.
Kambsránið

Kambsránið er rán sem framið var þann 9. febrúar árið 1827 á bænum Kambi í Flóa. Fjórir grímuklæddir menn réðust inn í bæinn og bundu bóndann Hjört Jónsson og húsfólk hans og brutu upp hirslur í leit að peningum. Þeir rændu um 1000 ríkisdölum.

Ræningarnir skildu eftir sig verksummerki m.a. skó, járnflein og vettling. Þuríður formaður á Stokkseyri taldi sig þekkja handbragðið á skónum og að för á járnfleininum pössuðu við steðja í eigu Jóns Geirmundssonar á Stéttum í Hraungerðishreppi. Vettlingur sem fannst í túninu á Kambi var talinn kominn frá Jóni Kolbeinssyni á Brú í Stokkseyrarhreppi. Grunur beindist einnig að bróður hans Hafliða.

Þessir menn játuðu og bentu á forsprakkann sem var Sigurður Gottsvinnsson á Leiðólfsstöðum.

Í réttarhöldunum komst einnig upp um ýmis önnur þjófnaðarmál í Árnessýslu m.a. þjófnað úr Eyrarbakkaverslun og sauðaþjófnað. Málaferlin stóðu í tæpt ár og um 30 manns var stefnt fyrir rétt. Í febrúar 1828 kvað sýslumaður upp dóm sem áfrýjað var til Landsyfirréttar í Reykjavík og Hæstaréttar í Kaupmannahöfn. Þar gekk dómur 1829 og voru ránsmennirnir fluttir til Kaupmannahafnar árið 1830.

Sigurður var dæmdur til hýðingar, brennimerkingar og ævilangs þrældóms í Kaupmannahöfn. Sigurður var í fangavistinni dæmdur til lífláts fyrir áverka sem hann veitti fangaverði og var hálshöggvinn árið 1834. Jón Geirmundsson var dæmdur til hýðingar og þrældóms ævilangt, Jón Kolbeinsson til 12 ára þrældóms og Hafliði til 8 ára. Þeir fengu sakauppgjöf frá konungi árið 1844.

Brynjólfur Jónsson frá Minna-Núpi skráði sögu af Þuríði formanni og Kambránsmönnum og kom hún fyrst út 1893.
Vatn

Vatn er lyktar-, bragð- og nær litlaus vökvi sem er lífsnauðsynlegur öllum þekktum lífverum. Vatnssameindin er samansett úr tveimur vetnisfrumeindum og einni súrefnisfrumeind og hefur því efnaformúluna H2O. Það eru 1,4 milljarðar km³ vatns á Jörðinni sem þekja 71% af yfirborði hennar.

Efnafasar.

Vatn er fljótandi við stofuhita. Það frýs við 0 °C og suðumark þess er 100 °C við einnar loftþyngdar þrýsting. Eðlismassi vatns er háður hitastigi þess og er hann mestur þegar hitastig þess er 4 °C. Heitara vatn flýtur ofan á kaldara vatni, nema að hitastigið sé undir 4 °C, en þá flýtur kaldara vatn ofan á heitara. Þetta leiðir til þess að ísmyndun á sér stað við yfirborðið þegar vatn frýs. Ís er svo allmiklu eðlisléttari en vatn, þannig að hann flýtur ofan á. Vatn getur orðið undirkælt, það er að segja það getur haft hitastig undir frostmarki án þess að frjósa, en þá myndast stundum ís við botninn án þess að fljóta upp og kallast það botnstingull.

Við suðumark breytist vatnið úr fljótandi formi í loftkennt form, gufu. Þegar vatn sýður, myndast litlar gufubólur hvar sem vera skal í vökvanum, fljóta upp að yfirborði og eykst þá rúmmál þeirra á leiðinni upp vegna lækkandi þrýstings. Við yfirborðið opnast gufubólurnar og gufan sleppur út.

Hin þrjú form vatns, það er fast, fljótandi og loftkennt, geta verið öll til staðar í einu og haldið jafnvægi ef hitastigið er 0,01 °C (273,16 K). Þetta hitastig er þess vegna kallað þrípunktur (triple point) vatns.
1. deild karla í knattspyrnu 1960

Árið 1960 var Íslandsmótið í knattspyrnu haldið í 49. skipti. ÍA vann sinn 6. titil. Sex lið tóku þátt; KR, Fram, ÍBA, ÍA, Valur og Keflavík.

Markahæstu menn.

Skoruð voru 146 mörk, eða 4,867 mörk að meðaltali í leik.

Úrslit deildarbikarsins.

Frá 1960 til 1972 var úrslitaleikurinn leikinn á Melavellinum, sem var malarvöllur.
Arnó

Arnó er fljót í Toskanahéraði á Ítalíu. Það er næststærsta fljót Ítalíu-skaga á eftir Tíberfljóti. Fljótið á upptök sín í uppsprettu í norðurhlíðum Monte Falterona í Appennínafjallgarðinum og rennur þaðan 241 km leið í vesturátt gegnum borgirnar Flórens, Empólí og Písa og út í Tyrrenahaf.

Vatnsmagn í Arnó er mjög breytilegt og gat áin valdið stórflóðum á rigningartímanum seint á haustin, síðast í Flórens árið 1966 þegar mikill hluti gömlu borgarinnar fylltist af vatni. Stíflur ofar í ánni hafa dregið mjög úr hættunni á slíkum flóðum.
1728

Árið 1728 (MDCCXXVIII í rómverskum tölum)

Á Íslandi.

Fædd

Dáin

Erlendis.

Fædd

Dáin
783

Árið 783 (DCCLXXXIII í rómverskum tölum)
Kambur hf.

Kambur hf. er íslenskt fiskvinnslufyrirtæki staðsett á Flateyri á Vestfjörðum. Kambur er stærsta atvinnufyrirtækið á Flateyri en þar starfa um 120 manns, liðlega 50 sjómenn og hinir í landi.

Sala á kvóta.

Þann 17. maí 2007 var tilkynnt að Kambur væri nú í samningaviðræðum um að selja frá sér stóran hluta kvóta sinn og fiskveiðiskip en Kambur gerði þá út samtals 5 báta.

Daginn eftir, þann 18. maí 2007, var haldinn starfsmannafundur fyrir starfsmenn Kambs. Miklar áhyggjur voru fyrir Flateyri ef kvótinn væri seldur. Á fundinum var starfsmönnum félagsins greint frá því að eigendur Kambs hafi ákveðið að hætta allri starfsemi og selja allar eignir félagsins.
Forsetakosningar á Íslandi 1980

Forsetakosningar 1980 fóru fram þann 29. júní árið 1980. Fjögur voru í framboði þau Albert Guðmundsson alþingismaður Sjálfstæðisflokksins, Guðlaugur Þorvaldsson ríkissáttasemjari, Pétur J. Thorsteinsson sendiherra og Vigdís Finnbogadóttir leikhússtjóri. Vigdís var fyrsta konan sem gaf kost á sér til embættis forseta Íslands og var jafnframt fyrsta konan í heiminum sem kosin var forseti í lýðræðislegum kosningum.
Regnþykkni

Regnþykkni (latína: "Nimbostratus") er tegund miðskýja (af sumum talið til lágskýja), sem rignir úr og getur teygt sig í allt að 12 kílómetra hæð. Erfitt getur verið að greina á milli regnþykknis og grábliku.
1. deild karla í knattspyrnu 1971

Árið 1971 var Íslandsmótið í knattspyrnu haldið í 60. skipti. Keflavík vann sinn 3. titil. Átta lið tóku þátt; KR, Fram, ÍBA, ÍBV, Valur, Keflavík, ÍA og Breiðablik.

Loka staða deildarinnar.

Úrslitaleikur.

Þar sem Keflavík og ÍBV voru efst og jöfn að stigum eftir 14 umferðir og spiluðu þau til úrslita um Íslandsmeistaratitilinn.

Keflavík 4 - 0 ÍBV

Markahæstu menn.

Skoruð voru 195 mörk, eða 3,482 mörk að meðaltali í leik.

Úrslit deildarbikarsins.

Frá 1960 til 1972 var úrslitaleikurinn leikinn á Melavellinum, sem var malarvöllur.
Astmi

Astmi (eða asmi) er langvinnur bólgusjúkdómur í lungunum. Þessi sjúkdómur er algengur, einkennin eru mæði, hvæsandi hljóð við öndun, þyngsli fyrir brjósti, og hósti. Einkennin geta komið fram nokkrum sinnum á dag eða nokkrum sinnum á viku. Sumir fá astmakast við það að hreyfa sig mikið eða á nóttunni. Í astma kemur bólga í öndunarfærin sem veldur þrengslum í lungnapípunum, slímmyndun, og krampa í berkjum.

Astmi er talinn orsakast af blöndu erfðaþátta og umhverfisþátta. Umhverfisþættirnir geta verið loftmengun og ofnæmisvakar líkt og dýr og frjókorn. Astmi getur líka komið fram vegna lyfja á við aspirín og beta-blokkera.

Það er ekki til lækning við astma, en hægt er að halda sjúkdómnum í skefjum með að forðast ofnæmisvalda og með því að nota innöndunarlyf með kortíkósteróíðum, það er steralyf og dregur því úr bólgu. Það að auki er hægt að nota langvinna beta-hvata og leukotríen-hemla ef sterarnir ná ekki að halda einkennunum í skefjum. Til að stöðva slæmt astmakast eru notaðir skammvinnir beta-2 hvatar "(salbútamol)" og kortíkósteróíðar. Mjög slæm astmaköst geta krafist innlagnar á spítala.

Astmi kemur vanalega fram í æsku. Árið 2015 létust 400.000 manns úr astma. Í heiminum öllum eru tæp 400 milljón manns með astma "(2015)".
Geri og Freki

Geri og Freki eru tamdir úlfar Óðins í norrænni goðafræði, sem hann sendir út um heim allan til að safna upplýsingum. Þeir borða allan mat Óðins, enda lifir hann bara á miði.
Finnbogi Rútur Valdimarsson

Finnbogi Rútur Valdimarsson (fæddur 24. september 1906 í Fremri-Arnardal við Skutulsfjörð, lést 19. mars 1989) var ritstjóri Alþýðublaðsins 1933-38, varaoddviti og oddviti Seltjarnarneshrepps, oddviti Kópavogshrepps, fyrsti bæjarstjóri Kópavogskaupstaðar, alþingismaður 1949-63 og bankastjóri Útvegsbanka Íslands 1957-72. Túnið Rútstún var nefnt eftir honum. Hann var jafnframt einn stofnenda prentsmiðjunnar Odda.

Fjölskylda.

Kona hans, Hulda Jakobsdóttir varð fyrst kvenna bæjarstjóri á Íslandi, en hún tók við bæjarstjórastöðunni af Finnboga. Þau hjónin voru svo kjörin fyrstu heiðursborgarar Kópavogs 8. október 1976. Eitt barna þeirra, Hulda Finnbogadóttir, náði kjöri sem bæjarfulltrúi í Kópavogi í kosningunum 1986.

Finnbogi var bróðir Hannibals Valdimarssonar og tengdafaðir Styrmis Gunnarssonar fyrrum ritstjóra Morgunblaðsins.
Guglielmo Marconi

Guglielmo Marconi (25. apríl 1874 – 20. júlí 1937) var ítalskur eðlisfræðingur sem fann upp og fékk einkaleyfi á kerfi til þráðlausra skeytasendinga, en á slíku kerfi byggja meðal annars útvarp, sjónvarp, farsímakerfi, fjarstýringar og fleira.

Hann var annað barn Giuseppe Marconi, landeiganda í Bologna og konu hans Annie Jameson, sem var barnabarn John Jameson, stofnanda viskýframleiðandans Jameson &amp; Sons. Hann hóf rannsóknir á rafmagni og útvarpsbylgjum hjá Augusto Righi við Bolognaháskóla sem hafði meðal annars gert rannsóknir út frá kenningum Heinrich Hertz. Marconi hóf að gera tilraunir með kerfi til að senda þráðlaus símskeyti líkt og margir aðrir voru að reyna (t.d. Ørsted, Faraday, Hertz, Tesla, Edison og Popov). Ekki er hægt að halda því fram að Marconi hafi fundið upp notkun útvarpsbylgja til merkjasendinga, en hann á heiðurinn af því að hafa hannað fyrsta nothæfa útvarpskerfið sem náði einverri útbreiðslu.

2. júní 1896 lagði hann fram umsókn um einkaleyfi á kerfi til þráðlausra skeytasendinga í London. Ári síðar stofnaði hann "Wireless Telegraph Trading Signal Company" sem síðar var nefnt "Marconi Wireless Telegraph Company"). Á þessum árum hélt hann margar sýningar á kerfinu í Bretlandi og Bandaríkjunum þar sem hann lýsti meðal annars Ameríkubikarnum beint frá New York-borg árið 1899. 12. desember 1901 tókst félaginu að senda fyrsta skeytið yfir Atlantshafið en það var ekki staðfest fyrr en með sendingu 17. desember 1902.

Fyrsti viðskiptavinur Marconis var breska flotamálaráðuneytið sem tók kerfið í notkun sem öryggiskerfi fyrir skip á sjó. Kerfið byggði alla tíð á rafneistasendingum sem eingöngu var hægt að nota fyrir sendingar með merkjakerfi eins og Morse, en 1906 tókst Reginald Fessenden að senda hljóðbylgju þráðlaust.

Síðar voru mörg af einkaleyfum Marconis véfengd og flest þeirra felld úr gildi fyrir bandarískum dómstólum en Bandaríkjaher stóð þá meðal annars í málaferlum vegna brots gegn þessum einkaleyfum.
Mac mini

Mac mini er minnsta einkatölva Apple. Hún er hönnuð til að laða að sér eigendur Windows tölva, iPoda, eldri Macintosh gerða og alla sem hafa áhuga á ódýrri og auðveldri einkatölvu. Hún var kynnt á Macworld 11. janúar 2005. Tvær gerðir voru gefnar út í Bandaríkjunum 22. janúar 2005 (29. janúar á heimsvísu). Smávægilegar uppfærslur voru gefnar út 26. júlí 2005, nýjar útgáfur með Intel Core örgjörva voru gefnar út 28. febrúar 2006 og endurbætt útgáfa var kynnt 6. september 2006.
Portishead

Portishead er trip hop hljómsveit frá borginni Bristol sem stofnuð var árið 1991 þegar Geoff Barrow, sem hafði áður unnið með sveitum í sama tónlistarflokki á borð við Massive Attack og Tricky, hitti Beth Gibbons. Ákveðið var að nefna sveitina eftir fæðingarbæ Barrows sem er staðsettur um 20 kílómetrum fyrir vestan Bristol. Meðlimir sveitarinnar hafa þó seinna gefið úr þá yfirlýsingu að þeim sé vægast sagt illa við bæinn. Nafnið er borið fram „Por-tis-head“, með „s“ í miðjunni 's' en ekki „Por-ti-shead“.
Tuttugasta og önnur konungsættin

Tuttugasta og önnur konungsættin í sögu Egyptalands hins forna var önnur konungsætt þriðja millitímabilsins. Þessi konungsætt ríkti frá Tanis í neðra Egyptalandi. Konungar þessarar ættar voru messúessar (berbar) frá Líbýu sem höfðu sest að í Egyptalandi frá tímum tuttugustu konungsættarinnar. Þeir ríktu frá 943 f.Kr. til 720 f.Kr. Tuttugasta og þriðja konungsættin sem ríkti yfir efra Egyptalandi var líklega afsprengi þessarar konungsættar.
Vélhjólaíþróttaklúbburinn

Vélhjólaíþróttaklúbburinn (skammstafað VÍK) er íslenskur klúbbur og félag sem vinnur að framgangi torfæruvélhjólaíþróttarinnar.

Saga.

Félagið var stofnað árið 1978 en gekk þá erfiðlega að fá æfingar- og keppnisaðstöðu fyrir félagsmenn. Loks árið 2003 fékk félagið úthlutað aðstöðu frá Reykjavíkurborg og árið 2005 samdi félagið við sveitarfélagið Ölfus um afnot af bolaöldusvæðinu og Jósepsdal. Brautirnar við Bolaöldu eru þrjár og voru teknar í notkun í maí 2006.

Í dag stendur félagið fyrir ýmsum keppnum og stærst þeirra er Trans Atlantic Off-Road Challenge keppnin en hún er stærsta akstursíþróttakeppni og ein fimmta fjölmennasta íþróttakeppni sem haldin er hérlendis. Síðast, í Trans Atlantic Off-Road Challenge 2007 kepptu um 500 manns.

Keppnir á vegum félagsins.

VÍK stendur fyrir fjölda keppna á hverju ári bæði motocross-keppnum og enduro-keppnum. Árið 2009 var hitler að keyra krossara inní auschwitz
Ellý Vilhjálms - Það er svo ótalmargt

Það er svo ótalmargt er 45-snúninga hljómplata gefin út af SG - hljómplötum árið 1970. Á henni flytur Elly Vilhjálms tvö lög.
Brasilía (borg)

Brasilía (portúgalska: Brasília) er höfuðborg Brasilíu og hluti af héraðinu Distrito Federal. Á stórborgarsvæði hennar búa rúmar 3 milljónir (2019). Borgin er dæmi um tilbúið samfélag og var hún hönnuð af arkitektinum Oscar Niemeyer og byggð á 41 mánuði á árunum 1956 til 1960.
Addis Ababa

Addis Ababa (amharíska: አዲስ አበባ) er höfuðborg Eþíópíu. Hún er stærsta borg Eþíópíu, með íbúafjöldann 3.384.569 árið 2007. Á stórborgarsvæði hennar búa um 4,4 milljónir. Þar eru höfuðstöðvar Afríkusambandsins. Borgin er oft nefnd „pólitísk höfuðborg Afríku“ vegna sögulegs og pólitísks mikilvægis hennar fyrir heimsálfuna. Borgin er fjölmenningarleg, þar eru töluð um 80 tungumál. Íbúarnir tilheyra víðum hópi trúarlegra samfélaga. Háskólinn í Addis Ababa, Stofnun Afrískra samfélaga í efnafræði (FASC) og fjölmiðlastofnun Afríku (HAPI) eru öll í borginni.

Addis Ababa var stofnuð árið 1886 að undirlagi Meneliks 2. Eþíópíukeisara. Menelik vildi hafa stjórnsýslulegar bækistöðvar í miðju ríkis síns, sem hafði þanist talsvert út með landvinningum hans gagnvart nágrannaþjóðunum. Þar sem Addis Ababa reis var áður Orómó-þorpið Finfinne.

Landafræði.

Borgin er í 2.300 metra hæð og er grasland við rætur fjallsins Entoto. Frá lægsta punkti borgarinnar, við Bole alþjóðaflugvöllinn í 2.326 metra hæð hækkar borgin yfir 3.000 metra í fjöllunum til norðurs.
Golfklúbbur Álftaness

Golfklúbbur Álftaness (skammstafað GÁ) er íslenskur golfklúbbur staðsettur á Álftanesinu. Klúbburinn rekur golfvöllinn Álftanessvöll.

Saga.

Klúbburinn var stofnaður 14. maí árið 2002. Sveitarfélagið Álftanes úthlutaði fljótlega eftir stofnun klúbbsins landi til afnota til ársins 2007. Sveitafélagið á helming í landinu en hinn helmingurinn er í einkaeign. Nánast öll vinna við golfvöllinn var lögð fram í sjálfboðavinnu. Golfvöllurinn, sem nefnist Álftanessvöllur er 9 holur. Unnið er að undirbúningi á nýju svæði fyrir framtíðarvöll sem verður til að byrja með 9 holu, par 34, hæfur keppnisvöllur.
Krossnefur

Krossnefur (fræðiheiti: "Loxia curvirostra") er smávaxin finka sem lifir í skógum Norður-Ameríku, Asíu og Evrópu. Nafnið er dregið af lögun goggsins sem fer í kross. Hann étur helst fræ og sérstaklega úr könglum grenitrjáa.

Fyrsta þekkta varp á Íslandi var uppgötvað árið 1994. Nú er helsta varp á Suðvesturlandi.
Gísli Óskarsson

Gísli Jóhannes Óskarsson (f. 18. desember 1949) í Vestmannaeyjum) er íslenskur líf- og jarðfræðingur

Hann lauk hefðbundinni skólagöngu í Vestmanneyjum, en þaðan lá leiðin til Reykjavíkur og lauk hann þar kennaraprófi árið 1970, stúdentsprófi 1971 og stundaði svo líffræði- og jarðfræðinám við Kennaraháskólann í Kaupmannahöfn 1973.

Gísli skipulagði og sá um uppgræðsluna á Heimaey í kjölfar jarðeldanna í Heimaey 1973.

Auk kennslu hefur Gísli unnið að rannsóknum á klaki og viðkomu loðnu (sbr. kvikmynd um loðnu hjá Námsgagna-stofnun) en einnig rannsakað neðansjávarhljóð sem þykkvalúra gefur frá sér og áhrif hljóðsins á ýmsar fisktegundir.

Gísli hefur umtalsverða starfsreynslu sem kennari í grunnskóla og framhaldsskóla, en einnig á sviði kvikmyndagerðar. Árabilið 1985 - 1988 sótti hann ýmis námskeið í kvikmynda- og þáttagerð, svo sem "TV Inter Ísland" 1985, "KKR" í Danmörku 1987 og "IMM" í Belgíu 1988.

Hann vann að rannsóknum á veiðiþoli lundastofns á afmörkuðu svæði og atferli lunda í holu. Áfangaskýrsla rannsóknanna verið gefin út auk 19. mínútna kvikmynd um hluta rannsóknanna árið 2004.

Gísli hefur verið fréttaritari Sjónvarpsins og Stöðvar 2 frá árinu 1988. Hann hefur einnig framleitt 10 kvikmyndir, heimildamyndir og fræðslumyndir, lengd þeirra er frá 8 mín. til 60 mín.
Hrææta

Hrææta er í dýrafræði dýr sem nærist á hræjum.
Naypyidaw

Naypyidaw (búrmíska: , einnig stafað Nay Pyi Taw) er núverandi höfuðborg Mjanmar. Naypyidaw merkir "Höfðingjaborg", en getur einnig þýtt "aðsetur konunga". Þann 6. nóvember 2005 var borgin gerð að aðsetri stjórnsýslu landsins, Yangon hafði áður gegnt því hlutverki. Naypyidaw er nákvæmlega 320 km norður af Yangon.